Folketing
2007-05-31

Jo, jo, men det er jo et simpelt prioriteringsspørgsmål. Altså, man beslutter jo, hvad man vil bruge de næste hundrede, hundrede tusinde, millioner kroner i sundhedspolitikken på. Det bestemmer man jo selv, særlig hvis man er Dansk Folkeparti og har bestemmende indflydelse. Så kan man jo bestemme, at de penge skal gå til kræftbehandling, eller man kan bestemme, at de skal gå til alt muligt andet, og sinke ting, der ikke er livstruende. Og det er jo den prioritering, som Dansk Folkeparti må stå ved, og hvor de kan sige: Ja, det kan godt være, at vi i mange år har brystet os af at gøre noget ved kræftbehandlingen, men nu har vi altså besluttet os for at prioritere alt muligt andet. For nu vil vi prioritere at bruge penge, der kunne været gået til at forbedre kræftindsatsen for, til at forbedre det for de mennesker, der er i livsfare på grund af deres sygdom. Der vælger man så at prioritere anderledes, og det er da et svigt fra Dansk Folkepartis side. (Kort bemærkning).